o
Tulta Jerusalemista
Rakkaat siskot ja veljet!
Me Kirkkauden Kuningas -seurakunta Jerusalemissa kutsumme teidät
kuuntelemaan pastori Oren Lev- Arin saarnaa "Profeetallinen sana".
Uskon, että se tulee vahvistamaan teitä ja uudistamaan mielenne
sekä johdattamaan teitä päivit- täisessä elämässänne Herran kanssa.
Me siunaamme teitä Jeesuksen Mes- siaan nimessä täältä Jerusalemista.
Otetaan yhdessä Jumalan Sana. Toistakaa perässäni:
Minulla on Jumalan Sana.
Tänään minä opin siitä.
Tulen muuttumaan.
Se tulee uudistamaan mieleni,
jotta oppisin tuntemaan Jumalan ja kulkemaan hänen perässään
rakkaudessa, toivossa ja uskossa täällä maan päällä.
Jeesus Messias on Jumalan Sana,
joka tuli lihaksi ja vereksi.
Kaikki, mitä tänään opin, myös murtaa lihan vallan elämässäni.
Tulen tuottamaan paljon hedelmää ja antamaan kunnian Jumalalle.
Jeesuksen Messiaan nimessä.
2. Pietarin kirje 1:19.
"Ja sitä lujempi on meille nyt profeetallinen sana,
ja te teette hyvin, jos otatte siitä vaarin,
niinkuin pimeässä paikassa loistavasta lampusta,
kunnes päivä valkenee ja kointähti koittaa teidän sydämissänne."
Jatkamme opiskelua profeetallisesta sanasta.
Hän sanoo, että meillä on nyt enemmän lujuutta.
Uskon, että hän puhuu auktoriteetista.
Hän sanoo, että meillä on täydessä auktoriteettissa profeetallinen sana.
Haluan, että ymmärtäisimme kaikki tänään yhdessä,
mikä on profeetallinen sana.
Profeetallinen sana on jotain, mikä on sanottu aiemmin
ja se tapahtui tai tulee tapahtumaan.
Se on joko jo tapahtunut tai se tulee tapahtumaan.
Jumalan Sanasta eli Raamatusta voimme nähdä,
että Jumala on puhunut monista asioista, jotka ovat jo tapahtuneet,
mutta on paljon asioita vielä tapahtumatta.
Ja niitä me odotamme.
Jo tapahtuneet asiat auttavat meitä
vahvistamaan uskoamme, että se, mitä Jumala sanoo, on totuus.
Toistan tämän vielä kerran.
Jumala sanoi, että Hän tulee tuo- maan koko Israelin kansan Israeliin
ja aloittamaan kaiken alusta.
Näemme, että näin tapahtui. Onko tämä totta vai ei?
Näemme, että se on toteutumassa pikkuhiljaa.
Näemme, että se, mitä Herra lupasi
Jesajan, Jeremiaan, Hezekielin ja Sakarjan kirjoissa,
on jo tapahtunut.
On kuitenkin vielä asioita, joiden täytyy toteutua.
Se, mitä on tapahtunut, auttaa meitä ymmärtämään
että se, mitä Jumala puhuu, on to- tuus ja se tulee aina toteutumaan.
Se ei riipu siitä, jos faktat ja olosuhteet ovat sitä vastaan.
Sillä ei ole merkitystä.
Jumalan profeetallisessa sanassa on voima,
koska Jumala on puhunut sen.
Jos joku haluaa tietää, miten Jumala toimii maan päällä
tai toimii ylipäänsä, hänen tulisi lukea 1. Moos. 1:3.
Ja Jumala sanoi: "Tulkoo valkeus". Ja valkeus tuli.
Jumala toimii aina sanansa mukaan.
Ja kaikki, mitä Jumala sanoo, on profeetallista sanaa.
Huomatkaa, että Mooses sanoi:
"Jumala lähettää teille kaltaiseni profeetan. Kuunnelkaa häntä!"
Kuunnelkaa ja tehkää niinkuin hän sanoo.
Jesajan kirjassa Jumala lupaa lä- hettää meille lunastajan, Messiaan.
Eikö olekin näin?
Ja näin tapahtui 2000 vuotta sitten.
Miksi olemme kokoontuneet tänne? Koska uskomme, että näin kävi.
Pysykää nyt mukanani.
Kaikki, mitä Jumala sanoi ja mitä tapahtui
ja kaikki mikä on vielä tuleva, se on kaikki yhdessä sanassa.
Kaikki tämä on yhden teon takana:
Jeesus ristillä.
Kuunteleeko kukaan minua?
Kaikki, mitä Jumala sanoi ja mikä on jo tapahtunut
ja tulee tapahtumaan, on tässä sanassa.
Jumala puhui Jeesuksesta ristillä. Siskot ja veljet, miksi?
Kolossealaiskirjeessä sanotaan, että Jumala haluaa yhdistää
sen, mikä on taivaassa siihen, mikä on maan päällä.
Tulen tänään puhumaan jostain hyvin tärkeästä: enkeleistä.
Kaikki, mitä me kuulemme Jumalan sanasta,
vie meidät Jeesuksen ristin sanomaan.
Antaakseen meille rauhan Jumalan kanssa ja avatakseen meille
Jumalan valtakunnan ja että se olisi meidän sisällämme;
jotta potentiaali ja kaikki hyvä, mikä Jumalalla on, olisi meissä.
Jumala, Jeesuksen kuoleman kautta, yhdisti kaiken,
mikä on taivaassa siihen, mikä on maan päällä.
Vaikka elämmekin maan päällä, olem- me Taivaan Valtakunnan kansalaisia.
Kuulumme Jumalan valtakuntaan ja olemme sen kansalaisia.
Emme ole vain Israelin kansalaisia, vaan Jumalan valtakunnan kansalaisia.
Kaikki, mikä on Jumalan, on myös meidän, koska olemme hänen lapsiaan.
Vielä kerran:
Kaikki, mikä on Jumalan, on myös meidän, koska olemme hänen lapsiaan.
Kaikki, mitä Jumala sanoi, teki ja tulee tekemään -
ja hän tulee tekemään vielä paljon - se kaikki on tässä sanassa:
Jeesus ristillä sanoi: "Se on täytetty."
Halleluja! Minä rakastan tätä.
Pidän tästä todella paljon.
Jeesus voi vapauttaa sinut niinkuin hän vapautti minut
ja hänet ja hänet ja meidät kaikki.
Okei. Missä olimmekaan?
Hän sanoi, että meidän täytyy ottaa vaari Jumalan sanasta.
Luin Gideonista.
Kysyin, miksi Jumalan enkeli sanoi Gideonille:
"Mene tässä voimassasi!"
Tiedättekö miksi?
Koska Gideon muistutti enkeliä profeetallisesta sanasta,
että Jumala vei Israelin kansan pois Egyptin orjuudesta.
Pysykää mukanani.
Gideonissa oli jotain erilaista kuin, mitä Israelin kansassa.
Hänellä oli muistissaan Jumalan sana.
Hän muisti, mitä Jumala oli tehnyt.
Jumala käski Moosesta sanomaan kansalle,
että he opettaisivat poikiaan ja poi- kiensa poikia sukupolvesta toiseen.
Kertokaa heille, että Jumala johdatti heidät pois Egyptistä,
ja avasi Punaisen meren,
jonne faarao hukkui armeijoineen.
Tämä oli Gideonin sisällä ja hän pohdiskeli sitä.
Sillä sydämen kyllyydestä suu puhuu.
Kun enkeli kuuli tämän, hän sanoi: "Mene tässä voimassasi!"
Meidän on tärkeä kiinnittää huomiota profeetalliseen sanaan.
Meidän on tärkeä ymmärtää, että Jumala vanhurskautti meidät
ja teki meistä Jumalan lapsia.
Meidän on tällöin helpompi liikkua Pyhässä Hengessä.
Kaikki, mikä on Jumalan, on myös meidän,
koska hän on isämme ja kuninkaamme.
Jumala on myös antanut meille kaikkein kalleimpansa.
Siksi Paavali sanoo roomalaiskirjeessä:
Hän, joka ei säästänyt omaa Poikaansakaan,
kuinka hän ei antaisi meille kaikkea muutakin hänen kanssansa?
Kun alat ajatella sitä, alat puhua siitä.
Miten voit ajatella sitä? Sinun tulee mietiskellä Jumalan sanaa
ja olla niinkuin Gideon.
Ehkä ympärilläsi on kaaos ja kaikki kaatuu,
mutta sisimmässäsi on Jumalan sana.
Sinun tulee ottaa vaari Jumalan sanasta.
Jumalan sanan täytyy olla sisimmässäsi päivin ja öin.
Kaikki, mitä teet - on se sitten syömistä, nukkumista tai työtä -
sinun tulee koko ajan pohtia profeetallista sanaa.
Miksi?
Koska voitto on sisimmässäsi.
Älkää etsikö voittoa ulkopuolelta. Etsimme sitä ulkopuolelta,
mutta se ei ole siellä, vaan sisimmässäsi.
Kaikki Jumalan sinulle antama potentiaali on sisälläsi
ja siksi Paavali sanoo, ettei toivo lannistu,
koska Jumalan rakkaus on sydämessämme Pyhän Hengen kautta.
Kaikki, mitä etsit: Jumalan valta- kunta on ylitsevuotava siunaus.
Jumalan valtakunta on sisimmässäsi.
Jumalan valtakunta on vanhurskaus rauha ja ilo Pyhässä Hengessä.
Sinun täytyy siis tietää, mitä sisimmässäsi tapahtuu.
Halleluja!
Hän sanoo, että teette hyvin, jos otatte vaarin Jumalan sanasta,
koska se on kuin pimeässä loistava lamppu.
On aika, jolloin sisimmässäsi alkaa herätys
ja jotain alkaa tapahtua.
Kaikki olosuhteet puhuvat vastaan, mutta sisimmässäsi
sanot, että se, mitä näen ja mitä tapahtuu ei ole oikein.
Minä en ota näitä faktoja vastaan.
Sinun täytyy ymmärtää,
että Jumala on kutsunut sinut voittamaan.
Siksi on tärkeää, mitä sisimpäsi sanoo.
Jumala kutsui sinut voittamaan.
Jumala antoi sinulle voiton Jeesuksen ristin kautta.
Ristissä on voitto.
Ristissä on yliluonnollinen rohkeus.
Ristissä on Pyhän Hengen voima.
Risti on heikkous ihmiselle, mutta rohkeutta Jumalalle
ja uskoville ihmisille.
Se on tyhmyyttä ihmiselle, mutta viisautta Jumalalta uskoville.
Tässä sanassa, joka täyttyi ristillä, on yliluonnollinen voima.
Halleluja!
Sinun tulee ymmärtää, että tulee aika, jolloin yhtäkkiä
jotain tapahtuu sisimmässäsi.
Älä rukoile, että olosuhteesi muuttuisivat.
Kun rukoilen omasta puolestani, ru- koilen sisäisen tilanteeni puolesta
ja että mieleni uudistuisi ja sisäl- läni tapahtuisi jotain - ei ulkona.
Rukoilemme kaikki yhdessä, mutta ollessani yksin rukoilen
enemmän kielillä, että Jumala vaikuttaisi sisälläni.
Annan hänelle oikeuden vaikuttaa elämääni sisältäpäin.
En halua estää Jumalaa virtaamasta elämäni kautta
ja tekemästä sitä, mitä Hän haluaa tehdä.
Kuunteleeko kukaan minua?
Mitä siis tapahtui ristillä?
Se oli profeetallinen sana, jonka Jumala puhui ja se toteutui.
Ilmestyskirja 19:10. Katsotaan tätä jaetta.
Haluan, että kiinnitätte huomionne tähän.
Jumala yhdisti taivaalliset ja maalliset.
Jakeessa 10 Johannes halusi kumartaa enkeliä.
"Minä heittäydyin hänen jalkoihinsa kumartaakseni häntä."
"Älä tee niin! Minä olen vain Jumalan palvelija,
niin kuin sinä ja veljesi, jotka olette Jeesuksen todistajia."
Enkeli sanoi: "Minä olen Jumalan ja niiden palvelija,
joilla on todistus Jeesuksesta." Tämä todistus on profeetallinen sana.
Jatketaanpa:
"Jumalaa sinun tulee kumartaa!"
Muistakaa, että meidän tule kumar- taa vain ja ainoastaan Jumalaa.
Voimme kumartaa ja kunnioittaa vain Jumalaa.
Jumalan Poikaa Jeesusta ja Pyhää Henkeä voimme kumartaa,
koska Pyhä Henki on Jumala.
Mutta emme saa kumartaa enkeleitä tai ihmisiä.
"Jeesuksen todistus on profeetallinen henki."
Hän sanoi, että olen niiden palvelija,
jotka kantavat Jumalan sanaa elämässään.
Hän sanoi tulleensa auttamaan.
Toisessa käännöksessä käytetään sanaa yhteistyökumppani.
Jumalan enkelit ovat meidän yhteistyökumppaneitamme.
Jumalan enkelit tekevät yhteistyötä kanssamme pyhässä työssä
maan päällä: meidän kodeissamme, perheissämme, työpaikoillamme
ja palvelutehtävissämme sekä kaikissa paikoissa, joissa olemme.
Kuinka surullista, että monet eivät ymmärrä tätä!
On surullista, ettei ihmisillä ole edes tietoa Jumalan enkeleistä.
On niitäkin, jotka pelkäävät puhua aiheesta.
Paavali sanoi, että ei saisi lihassa mennä ilmestystietoon
ja asioihin, joita ette ymmärrä. Siksi ihmiset pelkäävät.
Mutta meidän täytyy tietää, ettemme ole yksin.
Meidän tulee ymmärtää, että Jumalan enkelit
ovat puolellamme eivätkä meitä vastaan.
Meidän tulee tehdä yhteistyötä heidän kanssaan maan päällä.
Enkeli itse sanoi itsestään: "Olen palvelija ja yhteistyökumppanisi."
Eikö se olekin tärkeää, vai mitä?
Kenelle se on tärkeää?
Haluan, että näette vielä jotain.
Heprealaiskirjeen luku 1
jakeet 13-14.
"Yhdellekään enkelille ei Jumala milloinkaan ole sanonut:
"Istu oikealle puolelleni. Eivätkö enkelit ole palvelevia henkiä?"
"Heidät lähetetään palvelemaan niitä, jotka saavat osakseen autuuden."
Ketä he palvelevat?
Niitäkö, joiden täytyy pelastua vaiko niitä, jotka jo ovat pelastuneet
ja joilla on profeetallinen sana?
Psalmeissa puhutaan enkeleistä ja Jumalan sankareista.
Siellä sanotaan, että Jumalan enkelit toteuttavat Hänen sanaansa.
Teidän täytyy ymmärtää, että he ovat sanan tekijöitä.
Jumala puhuu ja he tekevät.
He eivät tee, ellei Jumala puhu.
He eivät tule tekemään, jos sinä et puhu.
Mutta et voi käskeä enkeleitä ja sanoa heille:
"Mene ja tee sitä ja tuota!"
Se ei ole kaunista käytöstä - ei ihmisten eikä enkelten kanssa.
Enkelit ovat pyhiä ja on tärkeä ymmärtää tämä.
On joitain super-karismaatikkoja, jotka lähettävät enkeleitä
joka paikkaan ikään kuin he olisivat enkelten johtajia.
Mutta se ei ole oikein.
Me olemme heidän yhteistyökumppaneitaan.
He odottavat iloiten asioita, jotka ovat Jumalan sanan mukaisia.
Tiedättekö, että jokaisella teistä on enkeli?
Aivan. Jokaisella on oma enkelinsä, jonka Jumala on hänelle antanut.
Jeesus sanoi, että lapsilla on enkelit,
jotka seisovat Jumalan kasvojen edessä koko ajan.
Ja Jeesus sanoi, ellette tule lasten kaltaisiksi,
ette pääse taivasten valtakuntaan.
Puhuiko Jeesus vain pienille lapsille?
Ei, hän puhui meille kaikille.
Jos olen lapsen kaltainen, minulla on siis enkeli,
joka seisoo Herran edessä päivin ja öin.
Hän odottaa, että puhun Jumalan sanan mukaisia asioita.
Ja jotta voin puhua näin, minun täytyy istuttaa sana sisimpääni.
Gideon sanoi: "Kuka minä olen?"
"Heimoni on niin pieni Israelin kansan joukossa."
Kansa sanoi: "Jos Jumala on kans- samme, missä ovat kaikki ihmeet?"
Koko kansa puhui vastaan, mutta hän puhui Sanan mukaan.
Enkeli sanoi: "Mene tässä voimassasi!"
Voima ei tule minusta ja sinusta, vaan Jumalan sanasta.
Voima tulee siis Jumalan sanasta.
Tarkista itsesi, kuljetko Jumalan sanan mukaan.
Tarkista itsesi päivittäin.
Ja koko seurakunta sanoi aamen Jeesuksen Messiaan nimessä.
Shalom teille Jeesuksen Messiaan nimessä rakkaat siskot ja veljet!
Lähetän täältä Jerusalemista teidän elämäänne Jumalan rauhan.
Haluan rukoilla puolestanne ja siunata teitä.
Jos tarvitset rukousta, avaa sydämesi ja ota vastaan.
Rukoilen Jeesuksen Messiaan nimessä,
että Jumalan rauha täyttäisi teidät ja sydämenne.
Jeesuksen Herramme nimessä!
Herra siunatkoon teitä ja varjelkoon teitä.
Herra kirkastakoon kasvonsa teille ja olkoon teille armollinen.
Herra kääntäköön kasvonsa teidän puoleenne ja antakoon teille rauhan.
Olen Oren Lev-Ari Kirkkauden Kuningas -seurakunnan pastori Jerusalemissa.
Minä rakastan teitä ja Jumala rakastaa teitä vielä enemmän.
Nähdään seuraavalla kerralla! Shalom!
Suomennos: Sonja Mattayev